CELEX: C2006/036/27
Language: sl
Date: 2006-02-11 00:00:00
Title: Sodba Sodišča (šesti senat) z dne  17. novembra 2005  v zadevi C-378/04: Komisija Evropskih skupnosti proti Republiki Avstriji (Neizpolnitev obveznosti države — Varstvo delavcev — Tveganja zaradi izpostavljenosti rakotvornim in mutagenim snovem — Neizvršitev prenosa v predpisanem roku)

11.2.2006   
            
            
               SL
            
            
               Uradni list Evropske unije
            
            
               C 36/14
            
         
      SODBA SODIŠČA
   
   (šesti senat)
   z dne 17. novembra 2005
   v zadevi C-378/04: Komisija Evropskih skupnosti proti Republiki Avstriji (1)
   
   (Neizpolnitev obveznosti države - Varstvo delavcev - Tveganja zaradi izpostavljenosti rakotvornim in mutagenim snovem - Neizvršitev prenosa v predpisanem roku)
   (2006/C 36/27)
   Jezik postopka: nemščina
   V zadevi C-378/04, zaradi tožbe zaradi neizpolnitve obveznosti na podlagi člena 226 ES, vložene 2. septembra 2004, Komisija Evropskih skupnosti (zastopnika: D. Martin in V. Kreuschitz) proti Republiki Avstriji (zastopnica: C. Pesendorfer), je Sodišče, v sestavi A. Borg Barthet (poročevalec), ki opravlja položaj predsednika šestega senata, U. Lõhmus in A. Ó Caoimh, sodnika, generalni pravobranilec: F. G. Jacobs, sodni tajnik: R. Grass, dne 17. novembra 2005 razglasilo sodbo, katere izrek se glasi:
   
               1.
            
            
               Republika Avstrija s tem, da ni sprejela zakonov in drugih predpisov, potrebnih za uskladitev z Direktivo Sveta 1999/38/ES z dne 29. aprila 1999, ki drugič spreminja Direktivo 90/394/EGS o varstvu delavcev pred tveganji zaradi izpostavljenosti rakotvornim snovem pri delu in jo razširja na mutagene snovi, ni izpolnila obveznosti iz te direktive.
            
         
               2.
            
            
               Republiki Avstriji se naloži plačilo stroškov.
            
         
      (1)  UL C 262, 23.10.2004.